Suchinthana/ta-wikipedia huggingface dataset:
கே. பி. கோபாலன்

கே. பி. கோபாலன் (K. P. Gopalan) ஒரு இந்தியப் பொதுவுடைமைக் கட்சியைச் சார்ந்த அரசியல்வாதியும், முன்னாள் அமைச்சரும், விடுதலைப் போராட்ட வீரரும்  இந்தியாவின் கேரள மாநிலத்தைச் சேர்ந்த தொழிற்சங்கவாதியும் ஆவார். இவர் முதன்முதலில் 1952-ஆம் ஆண்டில் சென்னை சட்டமன்றத்திற்குத் தேர்ந்தெடுக்கப்பட்டார். கேரள சட்டப்பேரவை உறுப்பினராக இருந்த காலத்தில், இவர் மாநிலத்தின் முதல் தொழில்துறை மற்றும் சமூக மேம்பாட்டு அமைச்சராக நியமிக்கப்பட்டார்.

வாழ்க்கை வரலாறு 
கே.பி.கோபாலன் 1908 ஆம் ஆண்டு, இன்றைய கேரளாவின் கண்ணூர் மாவட்டத்தில் உள்ள புதியபரம்பாவில் பிறந்தார்.  இவரது பெற்றோர் மாங்கில் கண்ணன் மற்றும் கோடியத் கல்யாணி.  இவர் சிரக்கல் ராஜாஸ் உயர்நிலைப் பள்ளியிலும், கண்ணூர் முனிசிபல் உயர்நிலைப் பள்ளியிலும் படித்தார்.

இவர் 1977 ஆம் ஆண்டு ஏப்ரல் 20 ஆம் நாள் இயற்கை எய்தினார்.

தொழில் மற்றும் செயல்பாடு 
கோபாலன் 1935 முதல் தொழிற்சங்க இயக்கத்தில் தீவிரமாக இருந்தார். இவர் பாம்பன் மாதவனுடன் இணைந்து கண்ணூரில் நெசவாளர்களை ஒழுங்கமைக்க முயன்றார், ஆனால், அந்த முயற்சியில் தோல்வியடைந்தார். அதன்பிறகு அவர் பி. கிருஷ்ணப்பிள்ளை என்பவருடன் இணைந்து ஃபாரூக் தொழிலாளர் வேலைநிறுத்தத்தில் தீவிரமாகப் பங்கேற்றார். ஒரு தொழிற்சங்கவாதியாக இவர் கேரள தொழிற்சங்க காங்கிரஸின் தலைவர் மற்றும் அகில இந்திய மோட்டார் தொழிலாளர் சங்கத்தின் துணைத் தலைவர் உட்பட பல பதவிகளை வகித்தார்.

விடுதலைக்குப் பிறகு 1952 பொதுத் தேர்தலில் பையனூர் தொகுதியில் இருந்து சென்னை மாகாண சட்டமன்ற உறுப்பினராகத் தேர்ந்தெடுக்கப்பட்டார், மேலும், அந்த சட்டமன்றத்தில் எதிர்க்கட்சித் துணைத் தலைவராக பணியாற்றினார். 1957 பொதுத் தேர்தலில், கேரள மாநிலம் உருவாக்கப்பட்ட பிறகு நடந்த முதல் தேர்தலில், கண்ணூர்-2 தொகுதியில் போட்டியிட்டு வெற்றி பெற்றார். முதல் நம்பூதிரிப்பாட அமைச்சரவையில் தொழில்துறை அமைச்சரானார். கம்யூனிஸ்ட் அரசு கலைக்கப்பட்டபோது, கண்ணூரில் அரசியல் செயல்பாட்டில் கவனம் செலுத்தினார், அங்கு இவர் கட்சித் தலைமையிலான மாலை செய்தித்தாளான ஜனமுன்னணி தலைமையை ஏற்றார். 1964இல் இந்தியக் கம்யூனிஸ்ட் கட்சி பிரிந்தபோது, இவர் இந்தியப் பொதுவுடைமைக் கட்சியில உறுதியாக இருந்தார், ஆனால் பின்னர் இந்திய பொதுவுடைமைக் கட்சி (மார்க்சிஸ்ட்) பிரிவில் சேர்ந்தார்.

இவரைப் பற்றிய புத்தகங்கள் 
2021 ஆம் ஆண்டில் கேரள பாஷா நிறுவனம் கோபாலனின் சுயசரிதையை கே. பி. கோபாலம் ஜீவிதமும் ராஷ்ட்ரேயவும் என்ற பெயரில் வெளியிட்டது, இதன் பொருள் 'கே. பி-கோபாலன்-வாழ்க்கை மற்றும் அரசியல்' என்பதாகும். புத்தகத்தின் அறிமுகத்தில், எழுத்தாளர் டாக்டர் சிந்தவிலா முரளி, தனது வாழ்க்கையின் இறுதி வரை ஏழைகளுக்காக போராடி, ஒரு ஏழை மனிதனாக வாழ்ந்த ஒரு தொலைநோக்குப் பார்வை கொண்ட புரட்சியாளரைப் பற்றியது என்று விவரிக்கிறார்.

மேற்கோள்கள் 

1 ஆவது தமிழ்நாடு சட்டமன்ற உறுப்பினர்கள்
மலையாள அரசியல்வாதிகள்
கேரளாவைச் சேர்ந்த இந்திய தேசிய காங்கிரஸ் அரசியல்வாதிகள்
1977 இறப்புகள்
1908 பிறப்புகள்
மலேசிய கூட்டரசு சாலை 19

மலேசிய கூட்டரசு சாலை 19 (ஆங்கிலம்: Malaysia Federal Route 19; மலாய்: Laluan Persekutuan Malaysia 19) என்பது மலேசியா, மலாக்கா, அலோர் காஜா மாவட்டத்தில் உள்ள ஒரு சாலை ஆகும்.

இந்தச் சாலை, நெகிரி செம்பிலான், உலு கென்டோங் கிராமத்தையும்; மலாக்கா, அலோர் காஜா மாவட்டத்தின் சிம்பாங் அம்பாட் நகரத்தையும் இணைக்கிறது.

பொது

இந்தச் சாலை 68.50 கிமீ (42.56 மைல்) நீளம் கொண்டது; மற்றும் மலாக்கா அலோர் காஜா மாவட்டத்தில் செல்லும் முக்கியச் சாலையாக விளங்குகிறது. 

மலேசிய கூட்டரசு சாலை 19-இன் பெரும்பாலான பிரிவுகள், ஜேகேஆர் R5 (JKR R5) சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

அலோர் காஜா

அலோர் காஜா நகரம், மலாக்கா மாநிலத்தின் அலோர் காஜா மாவட்டத்தின் தலை பட்டணம் ஆகும். மலாக்காவில் இருந்து 26 கி.மீ. தொலைவிலும், ஜாசின் நகரில் இருந்து 35 கி.மீ. தொலைவிலும் உள்ளது. அதிகமான போக்குவரத்து நெரிசல் இல்லாத ஓர் அமைதியான நகரம்.

மலாக்கா மாநிலத்தின் மூன்று மாவட்டங்களில் அலோர் காஜா மாவட்டமும் ஒன்று. இந்த மாவட்டத்தை அலோர் காஜா என்றே அழைக்கிறார்கள். மாவட்டத்திற்கும் அதன் தலைநகரத்திற்கும் ஒரே பெயர்தான்.

சொல் பிறப்பியல்

அலோர் என்றால் நீர்ப்பாதை; காஜா என்றால் யானை என்று மலாய் மொழியில் பொருள்படும். முன்பு காலத்தில் யானைகள் அலோர் காஜாவில் கூட்டம் கூட்டமாக வாழ்ந்தன. 

அந்த யானைகளுக்கு ஒரு வெள்ளை யானை தலைமை யானையாக இருந்தது. அந்த யானைகள் ஒரே ஒரு பாதையைப் பயன்படுத்தின. அந்தப் பாதை சேறும் சகதியுமாக இருந்ததால், அந்த இடத்திற்கு அலோர் காஜா என்று பெயர் வைக்கப்பட்டுள்ளது.

விளக்கம்

 மலேசிய கூட்டரசு சாலை (ஆங்கிலம்: Malaysia Federal Route; மலாய்: Laluan Persekutuan Malaysia)
 மலேசிய நெடுஞ்சாலை: (ஆங்கிலம்: Malaysian Highway; மலாய்: Laluan Malaysia)
 மலேசிய விரைவுச்சாலை: (ஆங்கிலம்: Malaysian Expressway; மலாய்: Lebuhraya Malaysia)

மேலும் காண்க

 தம்பின்
 அலோர் காஜா
 மலாக்கா மாநகரம்
 மலேசிய மாநிலச் சாலைகள்
 அலோர் காஜா-மத்திய மலாக்கா-ஜாசின் நெடுஞ்சாலை
 மலேசிய வடக்கு-தெற்கு விரைவுச்சாலை, தெற்கு வழித்தடம்

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
மலேசிய நெடுஞ்சாலைகள்
நோதர் சொற்பொழிவு

நோதர் சொற்பொழிவு (Noether Lecture) என்பது "கணித அறிவியலில் அடிப்படை மற்றும் நீடித்த பங்களிப்புகளைச் செய்த" பெண்களை கெளரவிக்கும் ஒரு புகழ்பெற்ற விரிவுரைத் தொடராகும். கணிதத்தில் பெண்களுக்கான சங்கம் (ஏ. டபிள்யூ. எம்.) 1980 ஆம் ஆண்டில் வருடாந்திர விரிவுரைகளை எம்மி நோதர் விரிவுரைகளாக நிறுவியது. அவரது காலத்தின் முன்னணி கணிதவியலாளர்களில் ஒருவரை கவுரவிக்கும் வகையில். 2013 ஆம் ஆண்டில் இது AWM-AMS நோதர் சொற்பொழிவு என்று மறுபெயரிடப்பட்டது. மேலும் 2015 முதல் அமெரிக்க கணித சங்கத்துடன் (AMS) இணைந்து நிதியுதவி அளிக்கப்படுகிறது. சனவரி மாதம் நடைபெறும் வருடாந்திர அமெரிக்க கூட்டு கணிதக் கூட்டங்களில் பெறுநர் சொற்பொழிவுகளை வழங்குகிறார்.

ஐசிஎம் எம்மி நோதர் சொற்பொழிவு என்பது சர்வதேச கணித ஒன்றியத்தால் வழங்கப்பட்ட கூடுதல் விரிவுரைத் தொடராகும். 1994 ஆம் ஆண்டு தொடங்கி இந்த சொற்பொழிவு நான்கு ஆண்டுகளுக்கு ஒருமுறை நடைபெறும் சர்வதேச கணிதவியலாளர்களின் மாநாட்டில் வழங்கப்பட்டது. 2010 ஆம் ஆண்டில் விரிவுரைத் தொடர் நிரந்தரமாக்கப்பட்டது.

2021 நோதர் சொற்பொழிவு யு. சி. எல். ஏ. வின் ஆண்ட்ரியா பெர்டோசி வழங்கியிருக்க வேண்டும். ஆனால் அது ரத்து செய்யப்பட்டது. சார்சு ஃபிலாய்ட் போராட்டங்களின் போது ரத்து செய்யப்பட்டது. "இந்த தேசத்தில் பலர் இனப் பாகுபாடு மற்றும் காவல்துறையின் மிருகத்தனம் குறித்து எதிர்ப்புத் தெரிவிப்பதால் இந்த முடிவு வந்துள்ளது". அவர் மற்ற தலைப்புகளில் பேச விரும்பினாலும், பெர்டோசி காவல்துறையின் கணிதம் குறித்த ஆராய்ச்சிக்கு பெயர் பெற்றவர்.மேலும் ஏஎம்எசு-க்கு எழுதிய கடிதத்தில், சோல் கார்பன்கெல், "அவர் விலக்கப்பட்டதற்கான காரணம் அவரது ஆராய்ச்சிப் பகுதிகளில் ஒன்றாகும்" என்று முடிவு செய்தார். ஏஎம்எசு நிறுவனத்தின் அதிகாரப்பூர்வ வலைப்பதிவில், தங்களைத் தாங்களே தி சசுட் மேத்தமேட்டிக்ஸ் கலெக்டிவ் என்று அழைத்துக்கொள்ளும் ஒரு குழு, காவல்துறையினருடனான கணித ஒத்துழைப்புகளை புறக்கணிக்க அழைப்பு விடுத்தது. கார்பன்கெலின் கடிதத்தை "புறக்கணிப்பை மேலும் நிராகரிக்கும் நோக்கம் கொண்டது" என்று நிராகரித்தது. மேலும் பெர்டோசியின் சொற்பொழிவு ரத்து செய்யப்பட்டதைக் கொண்டாடியது.

நோதர் விரிவுரையாளர்

ஐசிஎம் எம்மி நோதர் விரிவுரையாளர்கள்

மேற்கோள்கள் 

கல்வித்துறை
கணிதவியலாளர்கள்
கணிதவியல் விருதுகள்
கணித மாநாடுகள்
அறிவியல் விருதுகள்
பெண் அறிவியலாளர்கள்
அமோனியம் அறுபுளோரோவனேடேட்டு

அமோனியம் அறுபுளோரோவனேடேட்டு (Ammonium hexafluorovanadate) என்பது (NH4)3VF6 என்ற  மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோவனேடேட்டு என்ற பெயராலும் இது அழைக்கப்படுகிறது.

தயாரிப்பு
அம்மோனியம் ஐதரசன் புளோரைடும் வனேடியம் மூவாக்சைடும் இணைவு வினையின் மூலம் சேர்ந்து  அமோனியம் அறுபுளோரோவனேடேட்டு உருவாகிறது. 

வனேடியம் மூவாக்சைடும் அம்மோனியம் பைபுளோரைடும் சேர்ந்து வினைபுரிந்தாலும் அமோனியம் அறுபுளோரோவனேடேட்டு உருவாகிறது.

இயற்பியல் பண்புகள்
அமோனியம் அறுபுளோரோவனேடேட்டு தூளாக உருவாகிறது. நச்சுத்தன்மையுடன் காணப்படுகிறது.

வேதியியல் பண்புகள்
திறந்தவெளியில் அமோனியம் அறுபுளோரோவனேடேட்டைச் சூடாக்கினால் வனேடியம் ஐந்தாக்சைடு சேர்மமாகச் சிதைவடைகிறது.:

4(NH4)3VF6 + 11O2 -> 2V2O5 + 6N2 + 12H2O + 24HF

பயன்கள்
400 பாகை செல்சியசு வெப்பநிலைக்கு கீழ் அமோனியம் அறுபுளோரோவனேடேட்டு வினையூக்கியாகப் பயன்படுத்தப்படுகிறது.

மேற்கோள்கள்

அமோனியம் சேர்மங்கள்
புளோரோ அணைவுச் சேர்மங்கள்
வனேடேட்டுகள்
புளோரோ மெட்டலேட்டுகள்
அறுபுளோரைடுகள்
ஜோத்பூர் கிராமிய மாவட்டம்

ஜோத்பூர் கிராமிய மாவட்டம் (Jodhpur Gramin district ) (சுருக்கமாக: ஜோத்பூர் ஊரகம்), இந்தியாவின் ஜோத்பூர் மாவட்டத்தின் ஜோத்பூர் மாநகரம் தவிர்த்து இதர 15 வருவாய் வட்டங்களைக் கொண்டு 7 ஆகஸ்டு 2023 அன்று புதிதாக நிறுவப்பட்ட மாவட்டமாகும். இதன் நிர்வாகத் தலைமையிடம் தலைமையிடம் ஜோத்பூர் நகரம் ஆகும். இது தார் பாலைவனத்தில் அமைந்துள்ளது.

மாவட்ட நிர்வாகம்
இது ஜோத்பூர் மாவட்டத்தின் ஜோத்பூர் மாநகரம் தவிர இதர 15 வருவாய் வட்டங்களையும்,14 ஊராட்சி ஒன்றியங்களையும்,407 கிராம ஊராட்சிகளையும், 1212 கிராமங்களையும் கொண்டது.  
 ஜோத்பூர் வடக்கு வட்டம் 
 ஜோத்பூர் தெற்கு வட்டம் 
 குடி பக்தாஸ்சினி வட்டம்
 ஜன்வார் வட்டம் 	
 லூனி வட்டம்
 பிலாரா வட்டம் 
 போவ்ரி வட்டம் 
 போபால்கர் வட்டம்
 ஓசியான் வட்டம்
 பிபார் வட்டம்
 செர்கர் வட்டம்
 பலேசர் வட்டம் 
 திவாரி வட்டம்
 சேகலா வட்டம்
 சாமு வட்டம்

இதனையும் காண்க
 ஜோத்பூர் மாவட்டம்
 இராஜஸ்தான் மாவட்டப் பட்டியல்

மேற்கோள்கள்

வெளி இணைப்புகள்
 ஜோத்பூர் கிராமிய மாவட்டத்தின் இணையதளம்
 Rajasthan 19 New District List 2023, Check Updated List Now

இராஜஸ்தான் மாவட்டங்கள்
அத்திவெட்டி பெரியதம்பி மழவராயர்

பெரியதம்பி மழவராயர் என்பவர் தமிழ்நாட்டின், தஞ்சாவூர், அத்திவெட்டி கிராமத்தை சேர்ந்த இந்திய விடுதலைப் போராட்டத்தில் ஈடுபட்ட தியாகி ஆவார். 

இந்திய சுதந்திர போராட்டங்களில், தன்னுடைய போராட்டங்களில் தன் கை விரலை வெட்டிக்கொண்டவர், 'அத்திவெட்டி காந்தி என்று மக்களால் அன்போடு அழைக்கப்பெற்றவர்.

1942-ம் ஆண்டு ஆகஸ்ட் போராட்டத்தின் போது 144 தடை உத்தரவை மீறி, நூற்றுகணக்கானவர்களுடன் பட்டுக்கோட்டை நகரத்திற்குள் ஊர்வலமாக சென்றதற்காக காவல்துறை கைது செய்து 144 தடையை மீறியதற்காக வழக்கு பதிவு செய்து சிறையில் அடைந்தனர்.

பெரியதம்பிக்கு மழவராயர் எட்டு மாதம் கடுங்காவல் தண்டனை வழங்கி அலிபுரம் (ஆந்திரா மாநிலம்) சிறையில் அடைக்கப்பட்டிருந்த போது அதே சிறையில், மகாத்மா காந்தி 21 நாட்கள் உண்ணாவிரதம் இருந்த போது பெரியதம்பியும் 21 நாட்களைக் கடந்து சிறையில் உண்ணாவிரதம் இருந்துள்ளார்.

தண்டனை காலம் முடிந்து வெளிவந்தது மீண்டும் 1943 ஆம் ஆண்டு ஒத்துழையாமை இயக்கத்தை நடத்தியதால் கைது செய்யப்பட்டு 43 நாட்கள் சிறையில் வைத்திருந்தபோது அந்த 43 நாட்களும் உண்ணாவிரதம் இருந்துள்ளார்.

அதன் பிறகு நீதிமன்றத்தில் ஒரு ஆண்டு சிறை தண்டனை கொடுக்கப்பட்டு அலிபுரம் சிறையில் அடைத்துள்ளனர். அலிபுரம் சிறைக்குள் கைதிகளை நடத்தும் கொடுமையை கண்டித்து போராட ஏற்பாடு செய்தபோது இதை அறிந்த சிறைக்காவலர்கள் தனிச்சிறையில் அடைத்து உணவு தண்ணீர் சரியாக கொடுக்காமல் கொடுமைபடுத்தியதை தாங்கிக்கொண்டு சிறை வாழ்க்கை முடிந்து வெளிவந்துள்ளார்.

மேற்கோள்கள்
 

தமிழ்நாட்டு இந்திய விடுதலைப் போராட்ட வீரர்கள்
உலோட்டன்

உலோட்டன் (Loton) இந்தியாவின் அரியானா மாநிலத்தில் உள்ள அம்பாலா மாவட்டத்தில் அமைந்துள்ள ஒரு சிற்றூராகும். உலோட்டோன், உலௌட்டன் என்ற பெயர்களாலும் இவ்வூர் அறியப்படுகிறது. நரைன்கர் நகரத்திற்கு அருகே நரைன்கர் மண்டலத்தில் இக்கிராமம் அமைந்துள்ளது. 2010 ஆம் ஆண்டு நிலவரப்படி இந்த கிராம பஞ்சாயத்தில் 1,755 குடியிருப்புகள் இருந்தன.

உலோட்டன் கிராமம் நரைன்கர் மண்டலில் இருந்து 1 கிமீ தொலைவிலும், அதன் மாவட்ட தலைமையகமான அம்பாலாவிலிருந்து 36.1 கி. மீ தொலைவிலும் மற்றும் அதன் மாநில தலைநகரான சண்டிகரில் இருந்து 60 கி. மீ. தொலைவிலும் உள்ளது.

மேற்கோள்கள் 

Coordinates on Wikidata
அரியானாவின் புவியியல்
அம்பாலா மாவட்டம்
பலோடி மாவட்டம்

பலோடி மாவட்டம் (Phalodi District), இந்தியாவின் இராஜஸ்தான் மாநிலத்தின் 50 மாவட்டங்களில் ஒன்றாகும். இதன் தலைமையிடம் பலோடி நகரம். 7 ஆகஸ்டு 2023 அன்று ஜோத்பூர் மாவட்டத்தின் வருவாய் வட்டங்களைக் கொண்டு பலோடி மாவட்டம் மற்றும் ஜோத்பூர் கிராமிய மாவட்டங்கள் நிறுவப்பட்டது. 

தார் பாலைவனத்தில் அமைந்த இம்மாவட்டம் பாறை உப்புச் சுரங்கத் தொழிலுக்குப் பெயர் பெற்றது.

மாவட்ட நிர்வாகம்
பலோடி மாவட்டம் 8 வருவாய் வட்டங்களையும், பலோடி மற்றும் பாப் என 2 நகராட்சிகளையும், 218 [[கிராம ஊராட்சிகளையும் கொண்டது.

வருவாய் வட்டங்கள்
 பலோடி வட்டம்
 ஆவ் வட்டம்
 பாப் வட்டம்
 பாபினி வட்டம்
 தேச்சு வட்டம்
 கந்தியாலி வட்டம்
 லோகாவாத் வட்டம்
 சேத்திராவா வட்டம்

இதனையும் காண்க
 ஜோத்பூர் கிராமிய மாவட்டம்
 இராஜஸ்தான் மாவட்டப் பட்டியல்

மேற்கோள்கள்

வெளி இணைப்புகள்
 Rajasthan 19 New District List 2023, Check Updated List Now

இராஜஸ்தான் மாவட்டங்கள்
வடக்கு கிள்ளான் புறவழிச் சாலை

வடக்கு கிள்ளான் புறவழிச் சாலை அல்லது மலேசிய கூட்டரசு சாலை 20 (ஆங்கிலம்: Malaysia Federal Route 20; அல்லது North Klang Straits Bypass; மலாய்: Laluan Persekutuan Malaysia 20) என்பது மலேசியா, சிலாங்கூர், கிள்ளான் மாவட்டம், கிள்ளான் துறைமுகத்தில் உள்ள ஒரு சாலை ஆகும்.

இந்தச் சாலை, பல சாலைகளின் உதவியுடன் சிலாங்கூர், கிள்ளான் துறைமுகத்தை (Port Klang) இணைக்கிறது.

பொது
1970-களின் பிற்பகுதியில் கிள்ளான் துறைமுகத்திற்கு புறவழிச்சாலை அமைக்கும் திட்டம் தொடங்கியது. கட்டுமானம் 1983-இல் தொடங்கப்பட்டு 1 சனவரி 1985-இல் நிறைவடைந்தது.

இந்தச் சாலை 15.1 கிமீ (9.4 மைல்) நீளம் கொண்டது; மற்றும் சிலாங்கூர், கிள்ளான் துறைமுகத்திற்குச் செல்லும் முக்கியச் சாலையாக விளங்குகிறது. இந்த நெடுஞ்சாலையில் தினமும் ஏராளமான சரக்கு சுமையுந்துகள் செல்கின்றன.

மலேசிய கூட்டரசு சாலை 19-இன் பெரும்பாலான பிரிவுகள், ஜேகேஆர் R5 (JKR R5) சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

சிறப்புக் கூறுகள்
இந்தச் சாலையின் சிறப்புக் கூறுகள்:

இருவழிப் பாதைகள்
அவசர பாதை உள்ளது
சுங்கச் சாவடிகள்
வாகனங்களின் வேகத்தைக் கண்டறியும் பொறிகள்
ஏராளமான சரக்கு கொள்கலன் சுமையுந்துகள்
பல கிராமங்கள்
பாரிய விபத்துகள் பகுதி
பல போக்குவரத்து விளக்குகள்

விளக்கம்

 மலேசிய கூட்டரசு சாலை (ஆங்கிலம்: Malaysia Federal Route; மலாய்: Laluan Persekutuan Malaysia)
 மலேசிய நெடுஞ்சாலை: (ஆங்கிலம்: Malaysian Highway; மலாய்: Laluan Malaysia)
 மலேசிய விரைவுச்சாலை: (ஆங்கிலம்: Malaysian Expressway; மலாய்: Lebuhraya Malaysia)

மேலும் காண்க

 காப்பார்
 கிள்ளான்
 கிள்ளான் பள்ளத்தாக்கு
 மலேசிய மாநிலச் சாலைகள்
 மலேசிய வடக்கு-தெற்கு விரைவுச்சாலை, தெற்கு வழித்தடம்

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
மலேசிய நெடுஞ்சாலைகள்
நௌகாச்சியா

நௌகாச்சியா  (Naugachhia) என்பது இந்தியாவின் பீகார் மாநிலத்திலுள்ள  மிதிலா மண்டலம் , பாகல்பூர் மாவட்டத்தில் உள்ள ஒரு நகரம் ஆகும். 2011  ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, இந்நகரத்தின் மக்கள் தொகை 49,069 ஆக பதிவு செய்யப்பட்டுள்ளது. நௌகாச்சியா நகரத்தின் சராசரி கல்வியறிவு விகிதம் 62% ஆகும், இது தேசிய கல்வியறிவு சராசரியான 74% என்பதைவிடக் குறைவாகும்.  ஆண்களின் கல்வியறிவு 69% ஆகவும், பெண்களின் கல்வியறிவு 55% ஆகவும் இருந்தனர்.  மக்கள்தொகையில் 18% பேர் 9 வயதிற்குட்பட்டவர்கள்.

பாகல்பூரிலிருந்து ஒரு தனி மாவட்டமாக இருப்பதற்கான அளவுகோல்களை நௌகாச்சியா பூர்த்தி செய்கிறது.  2018 ஆம் ஆண்டில், நகரத்திற்கு ஒரு புதிய மாவட்டத்தை உருவாக்குவதற்கு ஆதரவாக ஒரு பேரணி நடத்தப்பட்டது.

போக்குவரத்து 
சோன்பூர் இரயில்வே பிரிவின் பரவுனி-கதிகார் பிரிவுடன்  நௌகாச்சியா இரயில் நிலையம் வழியாக இந்த நகரம் இரயில் மூலம் இணைக்கப்பட்டுள்ளது.

விக்ரம்சிலா சேது இந்தியாவின் ஆறாவது மிக நீளமான பாலமாகும். கங்கையின் எதிர் பக்கங்களில் இயங்கும் தேசிய நெடுஞ்சாலை 33 மற்றும் தேசிய நெடுஞ்சாலை 31 இடையேயான இணைப்பாக 4.7 கி. மீ நீளமுள்ள இரண்டு வழி பாலம் செயல்படுகிறது, இது கங்கையின் தெற்கு கரையில் உள்ள பாகல்பூர் பக்கத்தை வடக்குக் கரையில் உள்ள நௌகாச்சியாவுடன் இணைக்கிறது.

மேற்கோள்கள் 

பீகார் மாநிலத்திலுள்ள ஊர்களும் நகரங்களும்
Coordinates on Wikidata
பாகல்பூர் மாவட்டம்
சுக்கா ராமைய்யா

சுக்கா ராமைய்யா  (Chukka Ramaiah)  இந்தியாவைச் சேர்ந்த ஒரு கல்வியாளர் ஆவார். 1925 ஆம் ஆண்டு நவம்பர் மாதம் 20 ஆம் தேதியன்று இவர் பிறந்தார்.) ஐதராபாத்தின் நல்லகுண்டாவில்  இந்தியத் தொழில்நுட்ப நிறுவனம் மற்றும்  ஒருங்கிணைந்த பொறியியல் நுழைவுத் தேர்வு  பயிற்சி மையத்தில் கற்பித்ததற்காக இவர் "ஐஐடி ராமையா" என்று அழைக்கப்படுகிறார். தெலுங்கானாவின் முன்னணி செயற்பாட்டாளராகவும்  இவர் அறியப்படுகிறார்.

தொழில் 
தெலுங்கானா பிராந்தியத்தின் கிராமப்புறங்களில் நிலப்பிரபுத்துவம் இருந்ததை எதிர்த்து  ஐதராபாத்து  மாநிலத்தில்  இராமையா போராடினார். ஏழைகளுக்கு உதவுவதில் தீவிரமாக பங்கேற்ற இவர், தலித்துகளுக்கும் நலிந்தவர்களுக்கும் உதவி செய்ததற்காக இவரது பிராமண சமூகத்தால் வெளியேற்றப்பட்டார். மகாத்மா காந்தியின் தீண்டாமை இயக்கத்தில் சேர்ந்து தனது கிராமத்தில் பின்தங்கிய பிரிவுகளை சீர்திருத்த முயன்றார். ரசாக்கர் இயக்கத்திற்கு எதிரான கிளர்ச்சியில் தீவிரமாக பங்கேற்ற இவர் பல ஆண்டுகள் சிறையில் அடைக்கப்பட்டார்.

அரசியல் வாழ்க்கை 
2007 ஆம் ஆண்டில் வாரங்கல், கம்மம் மற்றும் நல்கொண்டா ஆசிரியர் தொகுதியில் இருந்து தெலுங்கானா சட்டமன்றத்திற்கு தேர்ந்தெடுக்கப்பட்ட இராமையா, 6 ஆண்டுகள் தொடந்து பதவியில் இருந்தார். பல்வேறு தொகுதிகளிலிருந்து தேர்ந்தெடுக்கப்பட்ட 8 சுயேச்சை சட்டமன்ற உறுப்பினர்களின் தளத் தலைவராக இருந்தார்.

செயல்பாடு 
தெலுங்கானா ஐதராபாத்து  இந்திய தொழில்நுட்ப நிறுவனத்தை அமைப்பதற்கான போராட்டத்தில்  இவர் முக்கிய பங்கு வகித்தார். இருப்பினும், இவரது விருப்பத்தை  மீறி, ஐதராபாத் அருகே அரசாங்கம் அதை அமைத்தது.

தெலுங்கானா மாநிலத்திற்கு வலுவான ஆதரவாளராக இருந்த  இவர், இப்பகுதியின் வறுமை மற்றும் பின்தங்கிய நிலை குறித்து அடிக்கடி பேசினார்.

எழுத்து வாழ்க்கை 
இராமையா தெலுங்கில் 16 எண்ணிக்கைக்கும்  மேற்பட்ட புத்தகங்களை எழுதியுள்ளார், முக்கியமாக கல்வியை மையமாகக் கொண்ட சின்ன பாதம் மற்றும் தேசதேசல்லோ வித்யா உள்ளிட்ட. புத்தகங்கள் இவர் எழுதியவையாகும்.

மேற்கோள்கள்

வெளி இணைப்புகள் 
 சுக்கா ராமையா வாழ்க்கை வரலாறு பகுதி 1
 சுக்கா ராமையா வாழ்க்கை வரலாறு பகுதி 2
 சுக்கா ராமையா எழுதிய புத்தகங்கள்
 ஐஐடி படிப்பு வட்டத்தின் மாணவர் மதிப்புரைகள்

வாழும் நபர்கள்
1925 பிறப்புகள்
வாரங்கல் மாவட்ட நபர்கள்
பாலூர்காட் மக்களவைத் தொகுதி

பாலூர்காட் மக்களவைத் தொகுதி என்பது இந்தியாவின் 543 நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தில் உள்ள பாலூர்காட்டை மையமாகக் கொண்டுள்ளது. பலூர்காட் மக்களவைத் தொகுதியின் கீழ் ஆறு சட்டமன்றத் தொகுதிகள் தெற்கு தினஜ்பூர் மாவட்டத்தில் உள்ளன. மேலும் ஒரு சட்டமன்றத் தொகுதி வடக்கு தினஜ்பூர் மாவட்டத்திலும் உள்ளது. இந்த மக்களவைத் தொகுதி முதலில் பட்டியல் சாதியினருக்கு ஒதுக்கப்பட்டிருந்தது. ஆனால் 2009 முதல் இது ஒரு பொதுத் தொகுதியாக உள்ளது.

சட்டமன்றத் தொகுதிகள் 
மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, நாடாளுமன்றத் தொகுதி எண் 6, பாலூர்காட் மக்களவைத் தொகுதி 2009 முதல் பின்வரும் சட்டமன்றத் தொகுதிகளைக் கொண்டுள்ளது.

நாடாளுமன்ற உறுப்பினர்கள்

தேர்தல் முடிவுகள்

2024 பொதுத் தேர்தல்

குறிப்புகள்

மேற்கோள்கள்

மேலும் காண்க 

 பாலூர்காட்
 மக்களவை தொகுதிகளின் பட்டியல்

மேற்கு வங்காள மக்களவைத் தொகுதிகள்
சிசர்

சிசர் (Sisor) என்பது ஆசியாவினைப் பூர்வீகமாகக் கொண்ட கெளிறு மீன் பேரினமாகும்.

வகைப்பாட்டியல் 
2003ஆம் ஆண்டில் பேரினத்தின் மதிப்பாய்வுக்கு முன்னர், சிசர் பேரினம் சி. ராப்டோபோரசு என்ற ஒற்றைச் சிற்றினத்தினைக் கொண்ட பேரினமாக இருந்தது. இதில் சி. செனுவா, சி. ரியோபிலசு மற்றும் சி. டோரோசசு ஆகிய மூன்று சிற்றினங்கள் விவரிக்கப்பட்டன. சி. பாரகென்சிசு 2005இல் விவரிக்கப்பட்டது.

சி. ராப்டோபோரசு சில நேரங்களில் சி. ரப்டோபோரசு என்று உச்சரிக்கப்படுகிறது. இது தடி என்று பொருள்படும் கிரேக்க வார்த்தையான ராப்டோசின் தவறான எழுத்துப்பிழையைச் சரிசெய்வதற்காகப் பயன்படுத்தப்படுகிறது. இருப்பினும், இது ஒரு சரியான திருத்தம் அல்ல.

சிற்றினங்கள் 
இந்தப் பேரினத்தில் தற்போது ஆறு அங்கீகரிக்கப்பட்ட சிற்றினங்கள் உள்ளன.

 சிசர் பரகென்சிசு விசுவநாத் & தர்ஷன், 2005
 சிசர் செனுவா என்ஜி & லஹ்கர், 2003
 சிசர் பாகிசுதானிக்கசு ஜாவேத் & மிர்சா, 2011 
 சிசர் ராப்டோபோரசு ஹாமில்டன், 1822
 சிசர் ரியோபிலசு என்ஜி, 2003
 சிசர் டோரோசசு என்ஜி, 2003

பரவலும் வாழிமும் 
இந்தியாவில் கங்கை மற்றும் பிரம்மபுத்திரா வடிகால்களில் சிசர் சிற்றினங்கள் காணப்படுகின்றன. சி. பரகென்சிசு இந்தியாவில் பிரம்மபுத்திரா வடிகாலில் உள்ள பராக் ஆற்றில் காணப்படுகிறது. இந்தியாவின் அசாம் மாநிலத்தில் உள்ள பிரம்மபுத்திரா வடிகாலில் சி. செனுவா வாழ்கிறது. சி. ராப்டோபோரசு இந்தியாவின் மேற்கு வங்காள மாநிலங்களில் உள்ள கங்கை வடிகாலில் காணப்படுகிறது. சி. ரியோபிலசு இந்தியாவின் பீகார் மற்றும் உத்தரப் பிரதேச மாநிலங்களில் உள்ள கங்கை வடிகாலில் காணப்படுகிறது. சி. டொரோசசு இந்தியாவின் பீகார் மற்றும் தில்லி மாநிலங்களில் உள்ள கங்கை வடிகாலில் வசிக்கிறது. சிந்து ஆறு, மாதோபூரில் உள்ள ரோகிணி ஆறு மற்றும் நேபாளத்திலிருந்து பெறப்பட்ட சிசர் மாதிரிகளின் அடையாளங்கள் இன்னும் உறுதிப்படுத்தப்படவில்லை.

சி. ரியோபிலசு மணல் அடிப்பகுதிகள் வேகமாக நகரும் ஆறுகளில் காணப்படுகிறது. சி. ரபோபோரசு மணல் அடிப்பகுதி மற்றும் வலுவான நீரோட்டங்களுடன் நீரோடைகளிலும் வாழ்கிறது.

விளக்கம் 

முதுகெலும்பு துடுப்பிலிருந்து துடுப்பு துடுப்பின் அடிப்பகுதி வரை நீளும் தொடர்ச்சியான எலும்பு தகடுகள் மற்றும் கொழுப்பு துடுப்பில் ஒரு முதுகெலும்பைக் கொண்டிருப்பதன் மூலம் சிசர் மற்ற அனைத்து எரெதிஸ்டிட்கள் மற்றும் சிசோரிட் குடும்ப மீன்களிலிருந்து வேறுபடுகிறது. மேலும், மேல்நோக்கிய வால் துடுப்பு கதிர் உடலின் பாதிக்கும் மேலானது. கிளைக்கோட்டு சவ்வுகள் பரந்தளவில் இசுத்மத்துடன் இணைக்கப்பட்டுள்ளன. வெளிப்புற மற்றும் உள் மன தொடுமுளை வெளிப்புற தொடுமுளைகளின் தோற்றத்துடன் பரவலாகப் பிரிக்கப்பட்டுள்ளன. கீழ்த் தாடைப் பற்கள் நுண்ணியவை. பல் துல்லியமாகக் கரடுமுரடான தட்டு, மார்பக முதுகெலும்பின் முன்புற விளிம்பில் பெரிய ரம்பப் பற்களுடன் காணப்படும். தலை மிதமான அளவில் குறுகியது. உடல் மிகவும் குறுகியது மற்றும் மிகவும் தட்டையானது. கண்கள் சிறியவை, முதுகுப் புறமாகத் தோலுக்கு அடியில் அமைந்துள்ளன. முக எலும்பு உணர் இழைகள் தலைக்கு அப்பால் நீட்டிக்கப்படுவதில்லை. முதுகெலும்பு துடுப்பு முதுகெலும்பின் முன்புறமாகவும் பின்புறமாகவும் மென்மையாகவும் உள்ளது .

சி. செனுவா, சி. ரியோபிலசு மற்றும் சி. டோரோசசு ஆகியவை சுமார் 9.5-11.6 சென்டிமீட்டர்கள் (ID2) அங்குலங்கள் வரை நிலையான நீளம் வரை வளரும். சி. ரபோபோரசு சுமார் 18 செ.மீ. நீளம் வரை வளரக்கூடியது.

மேற்கோள்கள் 

இந்திய மீன்கள்
மீன் பேரினங்கள்
பவானியா

பவானியா (Bhavania) என்பது பாலிடோரிடே குடும்பத்தைச் சேர்ந்த ஒரு சிறிய வகை அயிரை மீன் பேரினமாகும்.

சிற்றினங்கள் 
இந்த பேரினத்தில் ஒரு சிற்றினம் ஒதுக்கப்பட்டுள்ளது. இக்குடும்பத்திற்குள் ப. அருணாச்சலென்சிசு இடம் நிச்சயமற்றது . இது குறித்த ஆய்வுகள் தற்போது நிலுவையில் உள்ள நிலையில் இங்குச் சேர்க்கப்பட்டுள்ளது.

 பவானியா அருணாச்சலென்சிசு நாத், டாம், பூட்டியா, டே & டி. என். தாசு, 2007
 பவானியா ஆசுதிரேலிசு  (ஜெர்டன், 1849)  (மேற்குத் தொடர்ச்சிமலை அயிரை)

மேற்கோள்கள் 

இந்திய மீன்கள்
மீன் பேரினங்கள்
அயிரை மீன்
தித்வானா

தித்வானா (Didwana), இந்தியாவின் இராஜஸ்தான் மாநிலத்தி நாகவுர் மாவட்டப் பகுதிகளைக் கொண்டு,  7 ஆகஸ்டு 2023 அன்று புதிதாக நிறுவப்பட்ட தித்வானா-குசாமான் மாவட்டத்தின்நிர்வாகத் தலைமையிட நகரம் ஆகும். இதன் தென்கிழக்கில் குசாமான் நகரம் 42.5 கிலோ மீட்டர் தொலைவில் உள்ளது.

இராஜஸ்தான் மாநிலத்தின் வடமேற்கில் மார்வார் பிரதேசத்தில் தித்வானா நகரம் அமைந்துள்ள்து. 

இது  ஜெய்ப்பூர் நகரத்திற்கு வடமேற்கே 159.4 கிலோ மீட்டர் தொலைவிலும்; அஜ்மீர் நகரத்திற்கு வடக்கில்  140 கிலோ  மீட்டர் தொலைவிலும், ஜோத்பூர் நகரத்திற்கு வடகிழக்கில் 238 தொலைவிலும் உள்ளது.

மக்கள் தொகை பரம்பல்
2011ஆம் ஆண்டின் கணக்கெடுப்பின்படி, 31 வார்டுகளும்,  8,451     குடியிருப்புகளும் கொண்ட  இந்நகரத்தின் மக்கள் தொகை 53,749 ஆகும். அதில் ஆண்கள் 27808 மற்றும் பெண்கள் .25941 ஆக உள்ளனர். பாலின விகிதம் 1000 ஆண்களுக்கு 933 பெண்கள் வீதம் உள்ளனர். சராசரி எழுத்தறிவு 74.2% ஆகும். இதன் மக்கள் தொகையில் பட்டியல் சாதியினரும் பட்டியல் பழங்குடியினரும் முறையே  4,531 	 மற்றும் 91 ஆக உள்ளனர்.
இம்மாவட்ட மக்களில் இந்து சமயத்தினர் 59.37%, இசுலாமியர் 40.25%, கிறித்தவர்கள் மற்றும் பிறர் 0.12% ஆக உள்ளனர். இந்நகரத்தில் இந்தி மொழி, உருது, இராசத்தானி, மார்வாரி மொழிகள் பேசப்படுகிறது.

இதனையும் காண்க
 குசாமான் நகரம்
 தித்வானா-குசாமான் மாவட்டம்

References 

இராஜஸ்தான் மாநிலத்திலுள்ள ஊர்களும் நகரங்களும்
அமோனியம் அறுபுளோரோயிண்டேட்டு

அமோனியம் அறுபுளோரோயிண்டேட்டு (Ammonium hexafluoroindate) என்பது (NH4)3InF6 என்ற  மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோயிண்டேட்டு என்ற பெயராலும் இது அழைக்கப்படுகிறது.

தயாரிப்பு
நீரற்ற மெத்தனாலில் அம்மோனியம் புளோரைடு மற்றும் இண்டியம் புரோமைடு ஆகியவற்றைச் சேர்த்து வினைபுரியச் செய்வதன் மூலம் அல்லது அம்மோனியம் புளோரைடு மற்றும் இண்டியம் புளோரைடை நீரிய  கரைசலில் வினைபுரியச் செய்வதன் மூலமாகவோ அமோனியம் அறுபுளோரோயிண்டேட்டு சேர்மத்தை தயாரிக்க முடியும்.

அம்மோனியம் புளோரைடுடன் இண்டியம் ஐதராக்சைடை வினைபுரியச் செய்தாலும் அமோனியம் அறுபுளோரோயிண்டேட்டு உருவாகும்.:

In(OH)3 + 3 HF + 3 NH4F → (NH4)3InF6 + 3 H2O

இயற்பியல் பண்புகள்
அமோனியம் அறுபுளோரோயிண்டேட்டு 120-170 °செல்சியசு வெப்பநிலையில் சிதைவடைந்து NH4InF4, ஆக மாறுகிறது. 185-300 ° செல்சியசு வெப்பநிலையில் சிதைவடைந்து InF3 ஆக மாறுகிறது.

P4mnc என்ற இடக்குழுவில் நாற்கோணப் படிக அமைப்பில் நிறமற்ற படிகங்களாக அமோனியம் அறுபுளோரோயிண்டேட்டு படிகமாகிறது.  தண்ணீரில் கரையாது.

80° செல்சியசு வெப்பநிலையில் நிலை மாற்றம் ஏற்பட்டு கனசதுரப் படிகமாக மாறும்.

மேற்கோள்கள்

அமோனியம் சேர்மங்கள்
புளோரோ அணைவுச் சேர்மங்கள்
புளோரோ மெட்டலேட்டுகள்
அறுபுளோரைடுகள்
அமோனியம் அறுபுளோரோநையோபேட்டு

அமோனியம் அறுபுளோரோநையோபேட்டு (Ammonium hexafluoroniobate) என்பது NH4NbF6 என்ற  மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோநையோபேட்டு என்ற பெயராலும் இது அழைக்கப்படுகிறது.

இயற்பியல் பண்புகள்
R3m என்ற இடக்குழுவில் அறுகோணப் படிக அமைப்பில் வெண்மை நிறப் படிகங்களாக அமோனியம் அறுபுளோரோநையோபேட்டு படிகமாகிறது. இது தண்ணீரில் கரையாது.

இது கண், தோல் மற்றும் சுவாசக் குழாயில் எரிச்சலை ஏற்படுத்துகிறது.

பயன்கள்
கரிம வேதியியலில் ஒரு கரைப்பானாக அமோனியம் அறுபுளோரோநையோபேட்டு பயன்படுகிறது.

மேற்கோள்கள்

புளோரோ அணைவுச் சேர்மங்கள்
அமோனியம் சேர்மங்கள்
புளோரோ மெட்டலேட்டுகள்
நையோபேட்டுகள்
அறுபுளோரைடுகள்
குசாமான்

குசாமான் நகரம் (Kuchaman City), இந்தியாவின் இராஜஸ்தான் மாநிலத்தின் நாகவுர் மாவட்டத்தின் பகுதிகளைக் கொண்டு புதிதாக நிறுவப்பட்ட தித்வானா-குசாமான் மாவட்டத்தில் உள்ள நகராட்சி ஆகும். இதனருகில் தித்வானா நகரம் உள்ளது.

மார்வார் பிரதேசத்தில் அமைந்த குசாமான் நகரம்,  நாகவுர் நகரத்திற்கு கிழக்கே 119.2 கிலோ மீட்டர் தொலைவிலும்; ஜெய்ப்பூருக்கு  கிழக்கே 126.4 கிலோ மீட்டர் தொலைவிலும் உள்ளது.

வரலாறு
கிபி 5 முதல் 8ஆம் நூற்றாண்டு வரை கூரஜர பிரதிகாரப் பேரரசின்  (730-1036) தலைநகராக குசாமான் நகரம் இருந்தது. நாகபட்டர் குசாமான் கோட்டையைக் கட்டினார். பின்னர் 16ம் நூற்றாண்டில் சௌகான் வம்சத்தவர்கள் மற்றும் ரத்தோர் இராசபுத்திரர்கள் இந்நகரத்தின் சிற்றரசர்களாக இருந்தனர்.

மக்கள் தொகை பரம்பல்
2011ஆம் ஆண்டின் கணக்கெடுப்பின்படி,  30 வார்டுகளும், 9,643   வீடுகளும் கொண்ட இந்நகரத்தின் மக்கள் தொகை 61,969   ஆகும். அதில்  ஆண்கள் 31,986 மற்றும் 29,983 பெண்கள் உள்ளனர்.பாலின விகிதம் 1000 ஆண்களுக்கு பெண்கள் 937 வீதம் உள்ளனர். சராசரி எழுத்தறிவு 76.53%ஆகும்.  இதன் மக்கள் தொகையில்  பட்டியல் சாதியினரும் பட்டியல் பழங்குடியினரும் முறையே  மற்றும் 15.89 % மற்றும் 0.17 % ஆக உள்ளனர். இம்மாவட்ட மக்களில் இந்து சமயத்தினர் 75.02%, இசுலாமியர் 22.78%, சமணர்கள் 1.96% மற்றும் பிறர் 0.14% ஆக உள்ளனர்.இங்கு இராசத்தானி, பிராச் மொழி, மார்வாரி மொழி, உருது மொழிகள் பேசுகின்றனர்.

தொடருந்து நிலையம்
 
குசாமான் தொடருந்து நிலையம், ராஜ்கோட், ஜெய்ப்பூர், ரந்தம்பூர்,  ஜோத்பூர்,   தில்லி, பார்மர், மதுரா,  மவூ, சுல்தான்பூர், பிலாஸ்பூர், பிகானேர், கௌகாத்தி நகரங்களை இணைக்கிறது.

படக்காட்சிகள்

இதனையும் காண்க
 தித்வானா
 தித்வானா-குசாமான் மாவட்டம்

மேற்கோள்கள்

இராஜஸ்தான் மாநிலத்திலுள்ள ஊர்களும் நகரங்களும்
சித்தாடெக்கு

சித்தாடெக்கு  (Siddhatek)  என்பது இந்தியாவின் மகாராட்டிர மாநிலத்தின்  மேற்குப் பகுதியில் உள்ள அகமதுநகர் மாவட்டத்தில் பீமா ஆற்றின் கரையில் அமைந்துள்ள ஒரு நகரம் ஆகும். கர்ச்சத்து தாலுகாவில் இடம்பெற்றுள்ள இந்த நகரம் சிறீ சித்தி விநாயகர் கோயிலுக்கு பெயர் பெற்றறதாகும்.  இந்த விநாயகர் வலது-தந்தம் கொண்ட அவதாரம் ஆகும். மக்களால் சக்திவாய்ந்த துன்பம் நீக்குபவர் என்று நம்பப்படுகிறது. வடக்கு நோக்கிய கோயிலைச் சுற்றியுள்ள புராணங்கள், விஷ்ணு சித்தி விநாயகரின் ஆசீர்வாதத்துடன் அசுரர்கள் மது-கைதாப் தோற்கடித்த இடத்தின் நினைவாக இது கட்டப்பட்டதாகக் கூறுகின்றன. விநாயகர் ஜெயந்தி, விஜயதசமி மற்றும் சோம்வதி அமாவாசை பண்டிகைகளின் போது இந்த ஆலயம் குறிப்பாக பிரபலமாக உள்ளது.

2011 ஆம் ஆண்டு மேற்கொள்ளப்பட்ட இந்திய மக்கள்தொகை கணக்கெடுப்பின்படி, சித்தாடெக்கு கிராமத்தில் வாழ்ந்த 315 குடும்பங்களில் 1463 பேர் இருந்தனர்.  இதில் 771 பேர் ஆண்கள் மற்றும் 692 பேர் பெண்கள் ஆவர்.  மொத்த மக்கள் தொகையில் 11.07 சதவீதம் பேர் 6 வயதுக்கு உட்பட்ட குழந்தைகளாவர்.

மேற்கோள்கள்

உசாத்துணை 
 
மகாராட்டிர இந்துக் கோயில்கள்
அகமதுநகர் மாவட்டம்
தித்வானா-குசாமான் மாவட்டம்

தித்வானா-குசாமான் மாவட்டம் (Didwana-Kuchaman), இந்தியாவின் நாகவுர் மாவட்டப் பகுதிகளைக் கொண்டு 7 ஆகஸ்ட் 2023 அன்று இம்மாவட்டம் நிறுவப்பட்டது. இதன் தற்காலிக தலைமையிடம் தித்வானா நகரம் ஆகும். இதன் மற்றொரு நகரம் குசாமான் ஆகும். இம்மாவட்டம் அஜ்மீர் கோட்டத்தில், மார்வார் பிரதேசத்தில் உள்ளது.

மாவட்ட நிர்வாகம்
தித்வானா-குசாமான் மாவட்டம் 8 வருவாய் வட்டங்களையும், 237 கிராம ஊராட்சிகளையும், 783 கிராமங்களையும் கொண்டுள்ளது.

வருவாய் வட்டங்கள்
 தித்வானா வட்டம்
 குசாமான் நகர் வட்டம்
 மௌல்சர் வட்டம்
 சோட்டி காது வட்டம்
 லாட்னூன் வட்டம்
 பர்பத்சர் வட்டம்
 மக்ரானா  வட்டம்
 நவான்

இதனையும் காண்க
 தித்வானா 
 குசாமான்
 இராஜஸ்தான் மாவட்டப் பட்டியல்

மேற்கோள்கள்

வெளி இணைப்புகள்
 Rajasthan 19 New District List 2023, Check Updated List Now

இராஜஸ்தான் மாவட்டங்கள்
பிரதாப் அருண்பாவு அடசாத்

பிரதாப் அருண்பாவு அடசாத் (சனவரி 6, 1978) (Pratap Arunbhau Adsad) (प्रताप अरूणभाऊ अडसड) ஓர் இந்திய அரசியல்வாதி ஆவார். 2019 இல் நடைபெற்ற சட்டமன்ற தேர்தலில் பாரதிய ஜனதா கட்சியின் வேட்பாளரான இவர், இந்தியாவின் மகாராஷ்டிரா மாநிலம், அமராவதி மாவட்டத்தில் உள்ள தாமன்கான் இரயில்வே சட்டமன்றத் தொகுதியில் (சந்தூர் சட்டமன்றத் தொகுதி) போட்டியிட்டு வென்றார்.

ஆரம்பகால வாழ்க்கை மற்றும் கல்வி  
பிரதாப் அருண்பாவு அடசாத், சனவரி 6, 1978 இல், இந்தியாவின் மகாராஷ்டிராவில் உள்ள தாமன்கான் இரயில்வே பகுதியில் பிறந்தார். இவர் 2005 இல்  நாக்பூரில் உள்ள யசுவந்த்ராவ் சவான் பொறியியல் கல்லூரியில் இளங்கலை இயந்திரப் பொறியியல் (BE Mechanical engineering) பயின்றார்.

மேற்கோள்கள் 

மகாராட்டிரத்தைச் சேர்ந்த பாரதிய ஜனதா கட்சி அரசியல்வாதிகள்
வாழும் நபர்கள்
வேலகவுண்டம்பட்டி

வேலகவுண்டம்பட்டி (Velagoundampatti) இந்தியாவின் தமிழ்நாடு மாநிலத்தில் அமைந்துள்ள நாமக்கல் மாவட்டம், திருச்செங்கோடு வட்டத்தில் இருக்கும் ஒரு பேரூராட்சி ஆகும். 2016 ஆம் ஆண்டு இக்கிராமம் நாமக்கல் நகரத்தோடு சேர்க்கப்பட்டது.

வேலகண்டம்பட்டி நாமக்கல்லில் இருந்து வடமேற்கே 13 கிமீ தொலைவிலும், திருச்செங்கோட்டில் இருந்து தென்கிழக்கே 18 கிமீ தொலைவிலும் அமைந்துள்ளது.

மேற்கோள்கள்

நாமக்கல் மாவட்டத்திலுள்ள கிராமங்கள்
அமோனியம் அறுபுளோரோயுரேனேட்டு

அமோனியம் அறுபுளோரோயுரேனேட்டு (Ammonium hexafluorouranate) என்பது (NH4)2UF6 என்ற  மூலக்கூற்று வாய்ப்பாட்டைக் கொண்ட ஒரு கனிம வேதியியல் சேர்மமாகும். அமோனியம் எக்சாபுளோரோயுரேனேட்டு என்ற பெயராலும் இது அழைக்கப்படுகிறது.

தயாரிப்பு
யுரேனியம் அறுபுளோரைடுடன் அமோனியாவைச் சேர்த்து அறை வெப்பநிலையில் வினைபுரியச் செய்தால் அமோனியம் அறுபுளோரோயுரேனேட்டு உருவாகும்.

இயற்பியல் பண்புகள்
நான்கு வகையான படிகத் திட்டங்களில் அமோனியம் அறுபுளோரோயுரேனேட்டு படிகமாகிறது.

மேற்கோள்கள்

அமோனியம் சேர்மங்கள்
புளோரோ அணைவுச் சேர்மங்கள்
புளோரோ மெட்டலேட்டுகள்
யுரேனேட்டுகள்
அறுபுளோரைடுகள்
மலேசிய கூட்டரசு சாலை 23

மலேசிய கூட்டரசு சாலை 23 அல்லது மூவார்–தங்காக்–சிகாமட் சாலை (ஆங்கிலம்: Malaysia Federal Route 23; அல்லது Muar–Tangkak–Segamat Road; மலாய்: Laluan Persekutuan Malaysia 23 அல்லது Jalan Muar–Tangkak–Segamat) என்பது மலேசியா, ஜொகூர், மாநிலத்தில் உள்ள ஒரு முக்கியமான சாலை ஆகும்.

வடக்கில் சிகாமட் நகரத்தையும்; தெற்கில் பாரிட் பூங்கா நகரத்தையும் இணைக்கும் இந்தச் சாலை, தங்காக் வழியாக, மலேசிய வடக்கு-தெற்கு விரைவுச்சாலை, தெற்கு வழித்தடத்திற்கான ஒரு முக்கியச் சாலையாகவும் அமைகிறது.

பொது

இந்தச் சாலை 76.27 கிமீ (47.39 மைல்) நீளம் கொண்டது; மற்றும் ஜொகூர் சிகாமட் மாவட்டத்தில் ஒரு முக்கியச் சாலையாகவும்; தீபகற்ப மலேசியாவின் மேற்கு கடற்கரையின் முக்கியச் கூட்டரசு சாலையாகவும் விளங்குகிறது. 

மலேசிய கூட்டரசு சாலை 23-இன் பெரும்பாலான பிரிவுகள், ஜேகேஆர் R5 (JKR R5) சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

சிறப்புக் கூறுகள்
இந்தச் சாலையின் சிறப்புக் கூறுகள்:

 புக்கிட் கங்கார் மற்றும் தங்காக் நகரஙகளுக்கு இடையிலான சாலையில் பல சீனர் கல்லறைகள் உள்ளன
 லெடாங் மலைக்கு ஒரு முக்கிய பாதையாக உள்ளது
 தங்காக் நகரம்; ஜொகூர் மாநிலத்தின் நெசவுப் பொருட்களின் நகரம்

சாலைகள் மேம்பாடு

டிசம்பர் 7, 2007 அன்று, சிகாமட்டில் இருந்து தங்காக் வரையிலான 40 கி.மீ தூரத்தை இருவழிச் சாலையிலிருந்து நான்கு வழிச் சாலையாக மேம்படுத்த மலேசிய மத்திய அரசு முடிவு செய்தது. இந்தச் சாலையின் கட்டுமானம் 2015-இல் நிறைவடைந்தது.

இதற்கிடையில், மலேசிய கூட்டரசு சாலை 23-இன் இரண்டாவது பகுதி ஜெமிந்தா நகரில் இருந்து லேடாங் மலை தேசியப் பூங்கா வரையிலான  சாலையின் கட்டுமானம் நிறைவடைந்தது.

கட்டுமானம்

63-கிமீ நீளம் கொண்ட சிகாமட்-தங்காக்-மூவார் நெடுஞ்சாலையின் கட்டுமானம், 2011 இல் தொடங்கியது. கட்டமானத்திற்கு ரிங்கிட் RM 750 மில்லியன் முதல் ரிங்கிட் RM 770 மில்லியன் வரை செலவாகும் என மதிப்பிடப்பட்டது. 

மலேசிய கூட்டரசு சாலை 23-இல் உள்ள 14 பாலங்களை மேம்படுத்துவது; மற்றும் ஐந்து தொகுப்புகளாகச் சாலைகளை மேம்படுத்துவது போன்ற திட்டங்கள் மேற்கொள்ளப்பட்டன. மலேசிய கூட்டரசு சாலை 23-இன் கட்டுமானம் 2015 இல் நிறைவடைந்தது.

விளக்கம்

 மலேசிய கூட்டரசு சாலை (ஆங்கிலம்: Malaysia Federal Route; மலாய்: Laluan Persekutuan Malaysia)
 மலேசிய நெடுஞ்சாலை: (ஆங்கிலம்: Malaysian Highway; மலாய்: Laluan Malaysia)
 மலேசிய விரைவுச்சாலை: (ஆங்கிலம்: Malaysian Expressway; மலாய்: Lebuhraya Malaysia)

மேலும் காண்க

 மூவார்
 தங்காக்
 சிகாமட்
 சாகில்
 ஜெமிந்தா
 லேடாங் மலை தேசியப் பூங்கா

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
மலேசிய நெடுஞ்சாலைகள்
வடகன்னிகாபுரம் தொடருந்து நிலையம்

வடகன்னிகாபுரம் தொடருந்து நிலையம் (Vadakannikaapuram railway station) என்பது  பாலக்காடு-பொள்ளாச்சி வழித்தடத்தில் உள்ள ஒரு தொடருந்து நிலையமாகும். இது இந்தியாவின் கேரளத்தின்  பாலக்காடு மற்றும் பொள்ளாச்சி இடையை உள்ள ஒரு கிளைப் பாதையாகும். இது பாலக்காடு தொடருந்து கோட்டத்தின் கீழ் வருகிறது.

வரலாறு 
வடகன்னிகாபுரத்தில்  1898 இல் பிரித்தானியர் ஆட்சிக் காலத்தில் தொடருந்து நிலையம் அமைக்கப்பட்டது.  
பாலக்காடு சந்திப்பு மற்றும் பாலக்காடு நகர தொடருந்து நிலையங்களுக்கு இடையே இந்த பாதை முழுமையாக இயங்கி வந்தது. இந்நிலையில் பாலக்காடு நகரம் மற்றும் பொள்ளாச்சி இடையேயான பாதையான மீட்டர்கேஜ் பாதையிலிருந்து அகலப் பாதையாக 2015 ஆம் ஆண்டு மாற்றப்பட்டது. 2 அக்டோபர் 2015 அன்று பாதுகாப்பு சோதனைகள் நிறைவு செய்யப்பட்டன. அதைத் தொடர்ந்து பாதுகாப்பு ஆய்வுகள் 7 அக்டோபர் 2015 அன்று நிறைவடைந்தன. 8 அக்டோபர் 2015 அன்று ரயில்வே பாதுகாப்பு ஆணையரால் பயணிகள் தொடருந்து சேவைகளுக்காக இந்தப் பாதை அங்கீகரிக்கப்பட்டது. முன்பு இந்த நிலையத்தில் நிறுத்தப்பட்டுவந்த ஐந்து விரைவு வண்டிகள் பின்னர் நிற்காமல் சென்றன. ஆனால் பாலக்காட்டிலிருந்து திருச்செந்தூர் செல்லும் தொடருந்து மட்டும் இங்கு நிறுத்தபட்டு வருகிறது. இந்நிலையில் இந்த தொடருந்து நிலையத்தை தெற்கு இரயில்வே மூட முடிவு செய்துள்ளதாக தெரியவருகிறது.

மேற்கோள்கள் 

பாலக்காடு தொடருந்து கோட்டம்
பாலக்காடு மாவட்டத்திலுள்ள தொடருந்து நிலையங்கள்
சனத் குமார் மண்டல்

சனத் குமார் மண்டல்  (Sanat Kumar Mandal)  இந்தியாவைச் சேர்ந்த ஓர் அரசியல்வாதியாவார். அபதிர்னா மண்டல் மற்றும் இலட்சுமி மண்டல் தம்பதியருக்கு 1942 ஆம் ஆண்டு பிப்ரவரி மாதம் 14 ஆம் தேதியன்று இவர் பிறந்தார்.  புரட்சிகர சோசலிச கட்சியின் தலைவராக அறியப்படுகிறார். 1980 ஆம் ஆண்டில் மேற்கு வங்கத்தின் ஜெய்நகர் தொகுதியில் இருந்து 7 ஆவது மக்களவைக்கு தேர்ந்தெடுக்கப்பட்டார். 1984, 1989, 1991, 1996, 1998, 1999 மற்றும் 2004 ஆம் ஆண்டுகளில் இதே தொகுதியில் இருந்து மீண்டும் மக்களவைக்குத் தேர்ந்தெடுக்கப்பட்டார்.

மேற்கோள்கள்

வெளி இணைப்புகள் 
 இந்திய நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று வரைபடம்

13வது மக்களவை உறுப்பினர்கள்
12வது மக்களவை உறுப்பினர்கள்
11வது மக்களவை உறுப்பினர்கள்
10வது மக்களவை உறுப்பினர்கள்
9வது மக்களவை உறுப்பினர்கள்
8வது மக்களவை உறுப்பினர்கள்
7வது மக்களவை உறுப்பினர்கள்
14வது மக்களவை உறுப்பினர்கள்
வாழும் நபர்கள்
1942 பிறப்புகள்
ஆனைமலை கல் அயிரை

ஆனைமலை கல் அயிரை (Anamalai stone loach) எனப்படும் காட்சா மொண்டானா என்பது காட்சா பேரினத்தைச் சேர்ந்த கதிர்-துடுப்பு மீன் சிற்றினமாகும். இதை ஆனைமலை அயிரையுடன் (மெசோனோமாசீலசு ஹெர்ரி) என்று குழப்பிக் கொள்ளக் கூடாது. இம்மீன் ஆனைமலையில் மட்டுமே காணப்படும் அகணிய உயிரி. இதன் நிலையான உடல் நீளம் 7.3 செ.மீ. வரை வளரக்கூடியது.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
அயிரை மீன்
மேற்குத் தொடர்ச்சி மலையின் அக இட விலங்குகள்
சலும்பர் மாவட்டம்

சலும்பர் மாவட்டம் (Salumbar district), இந்தியாவின் இராஜஸ்தான் மாநிலத்தின்  உதய்பூர் மாவட்டத்தின சில வருவாய் வட்டங்களைக் கொண்டு 7 ஆகஸ்டு 2023 அன்று புதிதாக நிறுவப்பட்டது. இதன் தலைமையிடம் சலும்பர் நகரம் ஆகும்.சலும்பர் நகரம், உதய்ப்பூருக்கு தென்கிழக்கே 71 கிலோ மீட்டர் தொலைவில் உள்ளது. இம்மாவட்டம் இராஜஸ்தானின் மாநிலத்தின் தென்கிழக்கில்  உள்ளது.

மாவட்ட நிர்வாகம்
சலும்பர் மாவட்டம் 5 வருவாய் வட்டங்களைக் கொண்டது. அவைகள்:
 சலும்பர் வட்டம்
 சாரதா வட்டம்
 செமான் வட்டம்
 ஜல்லரா வட்டம்
 லசாடியா வட்டம்

இதனையும் காண்க
 இராஜஸ்தான் மாவட்டப் பட்டியல்

மேற்கோள்கள்

வெளி இணைப்புகள்
 Rajasthan 19 New District List 2023, Check Updated List Now

இராஜஸ்தான் மாவட்டங்கள்
காட்சா சிலாசி

காட்சா சிலாசி (Ghatsa silasi) என்பது காட்சா பேரினத்தைச் சேர்ந்த கதிர்-துடுப்பு மீன் சிற்றினமாகும். இதனை இந்தியாவின் கேரளாவில் உள்ள சொக்கன்பட்டியில் உள்ள பெரியார் புலிகள் காப்பகத்தில் பெரியாற்றுடன் இணைக்கப்பட்ட கட்டமடித்தோடு நீரோட்டத்தில் இதைக் காணலாம். இது மேற்குத் தொடர்ச்சி மலை வாழ் அகணிய உயிரி.

மேற்கோள்கள் 

அயிரை மீன்
மேற்குத் தொடர்ச்சி மலையின் அக இட விலங்குகள்
அமைதிப் பள்ளத்தாக்கு அயிரை

அமைதிப் பள்ளத்தாக்கு அயிரை (Silent Valley loach) என்று அழைக்கப்படும் காட்சா பிள்ளை (Ghatsa pillaii) என்பது காட்சா பேரினத்தைச் சேர்ந்த கதிர்-துடுப்பு மீன் சிற்றினமாகும். இது மேற்குத் தொடர்ச்சி மலையில் மட்டுமே காணப்படும் அகணிய உயிரி. இதன் நிலையான உடல் நீளம் 7.5 செ.மீ ஆகும்.

மேற்கோள்கள் 

மேற்குத் தொடர்ச்சி மலையின் அக இட விலங்குகள்
அயிரை மீன்
இரச்பால் சிங்

இரச்பால் சிங் (Rachhpal Singh) இந்தியாவைச் சேர்ந்த ஓர் அரசியல்வாதியாவார். 1942 ஆம் ஆண்டு அக்டோபர் மாதம் 2 ஆம் தேதியன்று இவர் பிறந்தார். மேற்கு வங்காள அரசாங்கத்தின் திட்டமிடல் துறையின் அமைச்சராகப் பணியாற்றினார். 2011 ஆம் ஆண்டு நடைபெற்ற மேற்கு வங்க மாநில சட்டமன்றத் தேர்தலில் தாரகேசுவர் தொகுதியில் போட்டியிட்டு தேர்ந்தெடுக்கப்பட்ட ஒரு சட்டமன்ற உறுப்பினராகவும் இருந்தார்.

கோவிட்-19 பெருந்தொற்று நோயால் பாதிக்கப்பட்ட இவர் 2021 ஆம் ஆண்டு ஏப்ரல் மாதம் 29 ஆம் தேதியன்று இறந்தார்.

மேற்கோள்கள்

1943 பிறப்புகள்
2021 இறப்புகள்
மேற்கு வங்காள அரசியல்வாதிகள்
அகில இந்திய திரிணாமுல் காங்கிரசு அரசியல்வாதிகள்
மேற்கு வங்காள சட்டமன்ற உறுப்பினர்கள்
பெரம்பூர் வேங்கடேச பெருமாள் கோயில்

வேங்கடேச பெருமாள் கோயில் என்பது இந்தியாவின் தமிழ்நாடு மாநிலத்தில் சென்னை மாவட்டத்தின் பெரம்பூர் பகுதியில் அமையப் பெற்றுள்ள ஒரு பெருமாள் கோயில் ஆகும். இக்கோயிலின் மூலவர் வேங்கடேச பெருமாள் மற்றும் தாயார் பத்மாவதி ஆவர்.

அமைவிடம் 
கடல் மட்டத்திலிருந்து சுமார் 27.73 மீ. உயரத்தில், () என்ற புவியியல் ஆள்கூறுகள் கொண்டு பெரம்பூர் கிழக்குப் பகுதியில் இக்கோயில் கட்டப்பட்டுள்ளது.

திருவிழாக்கள் 
வைகுண்ட ஏகாதசி, பெருமாள் - பத்மாவதி தாயார் திருக்கல்யாணம், பெருமாள் - ஆண்டாள் திருக்கல்யாணம், கிருஷ்ண ஜெயந்தி, அனுமன் ஜெயந்தி, பகல் பத்து, இராப்பத்து, புரட்டாசி சனிக்கிழமைகள் ஆகியவை இக்கோயிலில் நடைபெறும் முக்கிய திருவிழாக்களாகும்.

இதர தெய்வங்கள் 
அனுமன், சக்கரத்தாழ்வார், யோக நரசிம்மர், ஆண்டாள், நரசிம்மர், கருடாழ்வார், சுதர்சனவல்லி மற்றும் விசயவல்லி சமேத சக்கரத்தாழ்வார், திருமலை விநாயகர், இராமானுசர், மணவாள மாமுனிகள், கலிவரதன், பரமபதநாதன், வேணுகோபாலன், விஷ்ணு துர்க்கை, சந்தான கிருஷ்ணன், நம்மாழ்வார், திருமங்கையாழ்வார் மற்றும் நிகாமாந்த மகாதேசிகன் ஆகியோர் இக்கோயிலில் அருள்பாலிக்கின்றனர்.

மேற்கோள்கள்

வெளி இணைப்புகள் 
அலுவல்முறை இணையத்தளம்

சென்னையிலுள்ள பெருமாள் கோயில்கள்
காட்சா மெனோனி

காட்சா மெனோனி (Ghatsa menoni) என்பது காட்சா பேரினத்தைச் சேர்ந்த கதிர்-துடுப்பு மீன் சிற்றினமாகும். இது மேற்குத் தொடர்ச்சி மலையில் காணப்படும் அகணிய உயிரி ஆகும். கா. மெனோனி கேரளாவில் சிறுவாணியில் பவானி ஆற்றில் காணப்படுகிறது. இதனுடைய உடல் பசுமை கலந்த மஞ்சள் நிறத்துடன் சில முதுகுப்புறத்தில் ஒழுங்கற்ற கறைகளுடன் காணப்படும்.

மேற்கோள்கள் 

மேற்குத் தொடர்ச்சி மலையின் அக இட விலங்குகள்
அயிரை மீன்
காட்சா சாந்தம்பறையன்சிசு

காட்சா சாந்தம்பரைன்சிசு (Ghatsa santhamparaiensis) எனும் சாந்தாம்பாறை அயிரை, காட்சா பேரினத்தைச் சேர்ந்த கதிர்-துடுப்பு மீன் சிற்றினமாகும். இது மேற்குத் தொடர்ச்சி மலையில் காணப்படும் அகணிய உயிரி ஆகும். இதன் சிற்றினப் பெயர் இது காணப்படும் சாந்தாம்பாறையின் அடிப்படையில் இடப்பட்டுள்ளது. சாந்தம் பாறை அயிரை மீன் 6.1 செ. மீ. வரை வளரக்கூடியது. இது பாறைகளின் அடியில் மற்றும் பாறைகளின் விளிம்புகளின் கீழ் மறைந்து காணப்படும்.

காப்பு நிலை 
இடுக்கியில் காணப்படும், ஏலக்காய் மற்றும் தேயிலைத் தோட்டங்களிலிருந்து வெளியேறும் பூச்சிக்கொல்லி கழிவுகளால் இவை இப்போது அழிவின் விளிம்பில் உள்ளதாகப் பன்னாட்டு இயற்கைப் பாதுகாப்புச் சங்கத்தின் செம்பட்டியல் தரவுகளின் படி அருகிய இனமாகப் பட்டியலிடப்பட்டது.

மேற்கோள்கள் 

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
மேற்குத் தொடர்ச்சி மலையின் அக இட விலங்குகள்
அயிரை மீன்
மால்டா மக்களவைத் தொகுதி

மால்டா மக்களவைத் தொகுதி (Malda Lok Sabha constituency) என்பது இந்தியாவின் 543 நாடாளுமன்ற மக்களவைத் தொகுதிகளில் ஒன்றாகும். இந்தத் தொகுதி மேற்கு வங்காளத்தின் மால்டாவினை மையமாகக் கொண்டது. இது 2008ஆம் ஆண்டில் நாடாளுமன்றத் தொகுதிகளின் எல்லை நிர்ணயத்தைத் தொடர்ந்து இரத்து செய்யப்பட்டது. இந்த இடம் இந்திய தேசிய காங்கிரசு கட்சியின் மிகவும் செல்வாக்கான இடமாக இருந்தது.

சட்டமன்றத் தொகுதிகள் 
மால்டா மக்களவைத் தொகுதி பின்வரும் சட்டமன்றத் தொகுதிகளைக் கொண்டுள்ளது.

 அபீபூர் (சட்டப்பேரவைத் தொகுதி எண். 39) 
 ஆரைடங்கா (சட்டப்பேரவைத் தொகுதி எண். 44) 
 மால்டா (சட்டப்பேரவை தொகுதி எண். 45) 
 இங்கிலீஷ்பஜார் (சட்டப்பேரவைத் தொகுதி எண். 46) 
 மணிக்சக் (சட்டப்பேரவைத் தொகுதி எண். 47) 
 சுசாப்பூர் (சட்டப்பேரவைத் தொகுதி எண். 48) 
 கலியாசக் (சட்டப்பேரவைத் தொகுதி எண். 49) 

மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக எல்லை நிர்ணய ஆணையத்தின் உத்தரவின் படி, மால்டா நாடாளுமன்றத் தொகுதி நீக்கப்பட்டது. தற்போதைய அரசியலமைப்பு சட்டமன்றத் தொகுதிகள் புதிய தொகுதிகளில் ஒன்றின் ஒரு பகுதியாக இருக்கும். இப்புதிய மக்களவைத் தொகுதிகள் மால்டா வடக்கு மக்களவைத் தொகுதி, மால்டா தெற்கு மக்களவைத் தொகுதி ஆகும்.

நாடாளுமன்ற உறுப்பினர்கள் 

அடுத்தடுத்த ஆண்டுகளில் இப்பகுதியைச் சேர்ந்த நாடாளுமன்ற உறுப்பினர்களுக்கு மால்டா வடக்கு மக்களவைத் தொகுதி மற்றும் மால்டா தெற்கு மக்களவைத் தொகுதியைப் பார்க்கவும்.

தேர்தல் முடிவுகள்

இடைத்தேர்தல் 2006 
2006 செப்டம்பர் 13 அன்று இந்த தொகுதியில் இடைத்தேர்தல் நடைபெற்றது, இது தற்போதைய எம். பி. ஏ. பி. எ. கானி கான் சவுத்ரியின் மரணத்தால் அவசியமானது. இந்த இடைத்தேர்தலில், காங்கிரசு கட்சியின் அபு அசீம் கான் சவுத்ரி தனது நெருங்கிய போட்டியாளரான இந்தியப் பொதுவுடைமை கட்சி (மார்க்சிஸ்ட்) வேட்பாளர் சைலன் சர்க்காரை 84,391 வாக்குகள் வித்தியாசத்தில் தோற்கடித்தார்.

மேலும் காண்க 
 மக்களவை தொகுதிகளின் பட்டியல்

மேற்கோள்கள் 

நீக்கப்பட்ட இந்திய மக்களவைத் தொகுதிகள்
பெக்ரோர்

பெக்ரோர் (Behror), இந்தியாவின் இராஜஸ்தான் மாநிலத்தின் ஜெய்ப்பூர் மாவட்டத்தின் சில பகுதிகளைக் கொண்டு 7 மார்ச் 2023 அன்று புதிதாக நிறுவப்பட்ட  கோட்பூத்லி-பெக்ரோர் மாவட்டத்தில் உள்ள  நகரம் ஆகும்.

இந்நகரம் அருகே கோட்பூத்லி நகரம் உள்ளது. இது ஜெய்ப்பூர் நகரத்திற்கு வடக்கே 169.8 கிலோ மீட்டர் தொலைவிலும், தில்லிக்கு தென்மேற்கே  136.8 கிமீ தொலைவிலும் உள்ளது.

போக்குவரத்து

சாலைகள்
தில்லி-ஜெய்ப்பூர்-மும்பை-சென்னையை இணைக்கும் தேசிய நெடுஞ்சாலை எண் 48 இந்நகரத்தின் வழியாகச் செல்கிறது. மேலும் தில்லி-ஜெய்ப்பூர்-மும்பையை இணைக்கும் தேசிய நெடுஞ்சாலை 79 இந்நகரத்தின் வழியாகச் செல்கிறது.

தொடருந்து நிலையம்
இந்நகரத்திலிருந்து 20 கிலோ மீட்டர் தொலைவில் நர்னௌல் தொடருந்து நிலையம் உள்ளது.

மக்கள் தொகை பரம்பல்
2011ஆம் ஆண்டின் கணக்கெடுப்பின்படி,  20 வார்டுகளும்; 5484 வீடுகளும் கொண்ட இந்நகரத்தின் மக்கள் தொகை 29,531  ஆகும். அதில்  15,570 ஆண்கள் மற்றும் 13,961 பெண்கள் உள்ளனர்.பாலின விகிதம் 1000 ஆண்களுக்கு 897  பெண்கள் வீதம் உள்ளனர். சராசரி எழுத்தறிவு 84.07 %ஆகும்.  இதன் மக்கள் தொகையில்  பட்டியல் சாதியினரும் பட்டியல் பழங்குடியினரும் முறையே  15.12 % மற்றும் 3.18 % ஆக உள்ளனர்.இம்மாவட்ட மக்களில் இந்து சமயத்தினர் 98.19%,  இசுலாமியர் 1.12% மற்றும் பிறர் 0.60% ஆக உள்ளனர்.

மேற்கோள்கள்

இராஜஸ்தான் மாநிலத்திலுள்ள ஊர்களும் நகரங்களும்
கோட்பூத்லி-பெக்ரோர் மாவட்டம்

கோட்பூத்லி-பெக்ரோர் மாவட்டம் (Kotputli-Behror district), இந்தியாவின் இராஜஸ்தான் மாநிலத்தின் ஜெய்ப்பூர் மாவட்டத்தின் சில பகுதிகளைக் கொண்டு 7 ஆகஸ்டு 2023 அன்று புதிதாக நிறுவப்பட்டது.இதன் தலைமையிடமாக கோட்பூத்லி-பெக்ரோர் நகரங்கள் உள்ளது. இம்மாவட்டத்தின் அருகில் செய்ப்பூர்  மற்றும் அல்வார்  நகரங்கள் உள்ளது.

இம்மாவட்டம் இராஜஸ்தானின் வடகிழக்கில் அமைந்துள்ளது. இம்மாவட்டத்தின் முப்புறங்களில் ஆரவல்லி மலைத்தொடர் சூழ்ந்துள்ளது. இதன் வடக்கில் அரியானா மாநிலம் உள்ளது. இம்மாவட்டத்தில் சபி ஆறு பாய்கிறது.

மாவட்ட நிர்வாகம்

கோட்பூத்லி-பெக்ரோர் மாவட்டம் 8 வருவாய் வட்டங்களைக் கொண்டது. அவைகள்:
 கோட்பூத்லி
 பெக்ரோர்
 விராட்நகர்
பன்சூர்
நீம்ரானா
மந்தன்
நாராயண்பூர்
பௌதா

போக்குவரத்து
தில்லி-ஜெய்ப்பூர்-மும்பையை இணைக்கும்  தேசிய நெடுஞ்சாலை 79  மற்றும் தில்லி-மும்பை-சென்னையை இணைக்கும்  தேசிய நெடுஞ்சாலை எண் 48  இம்மாவட்டத்தின் வழியாகச் செல்கிறது.

இதனையும் காண்க
 இராஜஸ்தான் மாவட்டப் பட்டியல்
 கோட்பூத்லி
 பெக்ரோர்

மேற்கோள்கள்

வெளி இணைப்புகள்
 Rajasthan 19 New District List 2023, Check Updated List Now

இராஜஸ்தான் மாவட்டங்கள்
மலேசிய கூட்டரசு சாலை 24

மலேசிய கூட்டரசு சாலை 24 அல்லது மூவார்–யோங் பெங் சாலை (ஆங்கிலம்: Malaysia Federal Route 24; அல்லது Muar–Yong Peng Road; மலாய்: Laluan Persekutuan Malaysia 24 அல்லது Jalan Muar–Yong Peng) என்பது மலேசியா, ஜொகூர், மாநிலத்தில் உள்ள ஒரு முக்கியமான சாலை ஆகும்.

மேற்கில் மூவார் நகரத்தையும்; கிழக்கில் யோங் பெங் நகரத்தையும் இணைக்கும் இந்தச் சாலை, யோங் பெங் வழியாக, மலேசிய வடக்கு-தெற்கு விரைவுச்சாலை, தெற்கு வழித்தடத்திற்கான ஒரு முக்கியச் சாலையாகவும் அமைகிறது.

பொது

இந்தச் சாலை 65.31 கிமீ (40.58 மைல்) நீளம் கொண்டது; மற்றும் ஜொகூர் பத்து பகாட் மாவட்டத்தில் ஒரு முக்கியச் சாலையாகவும்; தீபகற்ப மலேசியாவின் மேற்கு கடற்கரையின் முக்கியச் கூட்டரசு சாலையாகவும் விளங்குகிறது. 

மலேசிய கூட்டரசு சாலை 24-இன் கிலோமீட்டர் 0 (Kilometre Zero) என்பது  மூவார் நகரில் உள்ளது. 

மலேசிய கூட்டரசு சாலை 23-இன் பெரும்பாலான பிரிவுகள், ஜேகேஆர் R5 (JKR R5) சாலைத் தரத்தின் கீழ் அமைக்கப்பட்டுள்ளன; மேலும் அதிகபட்ச வேக வரம்பு 90 கி.மீ. (56 மைல்) வரை அனுமதிக்கப் படுகிறது.

சிறப்புக் கூறுகள்

இந்தச் சாலையின் சிறப்புக் கூறுகள்:

 பாரிட் சூலோங் வரலாற்றுப் பாலம் 1997-இல் இடிக்கப்பட்டது
 பாரிட் சூலோங்கில் உள்ள பாரிட் சுலோங் போர் நினைவுச்சின்னம்
 பக்ரி வரலாற்றுத் தளத்தின் முற்றுகை
 இரண்டாம் உலகப் போரில் மூவார் போரின் பக்ரி சப்பானிய போர் கல்லறை

வரலாறு

மலேசிய கூட்டரசு சாலை 24; ஜொகூர் மாநிலத்தின் தொடக்கக்காலச் சாலைகளில் ஒன்றாகும். 1869-இல் கிராமச் சாலையாக உருவாக்கப்பட்டு; 1870-இல் கட்டி முடிக்கப்பட்டது. பின்னர் 1890-இல் சாலை விரிவாக்கம் செய்யப்பட்டது. 

அப்போது இந்த மலேசிய கூட்டரசு சாலை 24; மலாயாவின் மிக நீளமான சாலையாகச் சாதனையும் படைத்தது. குறிப்பாக இரண்டாம் உலகப் போரின் போது இந்த சாலை, குறிப்பிடத்தக்க வரலாற்று நிகழ்வுகளைக் கண்டுள்ளது.

விளக்கம்

 மலேசிய கூட்டரசு சாலை (ஆங்கிலம்: Malaysia Federal Route; மலாய்: Laluan Persekutuan Malaysia)
 மலேசிய நெடுஞ்சாலை: (ஆங்கிலம்: Malaysian Highway; மலாய்: Laluan Malaysia)
 மலேசிய விரைவுச்சாலை: (ஆங்கிலம்: Malaysian Expressway; மலாய்: Lebuhraya Malaysia)

மேலும் காண்க

 மூவார்
 புக்கிட் பக்ரி
 பாரிட் சூலோங்
 பத்து பகாட் நகரம்
 மூவார் போர்

மேற்கோள்கள்

வெளி இணைப்புகள்

மலேசியாவில் உள்ள சாலைகள்
மலேசிய கூட்டரசு சாலைகள்
மலேசிய நெடுஞ்சாலைகள்
சோமசுந்தர் காடவராயர்

சோமசுந்தர் காடவராயர் இந்திய விடுதலைப் போராட்டத்தில் ஈடுபட்ட தியாகி ஆவார்.

வாழ்க்கைக் குறிப்பு 

இவர்  தஞ்சாவூர் மாவட்டம், பாபநாசம் வட்டம் வட்டத்தில் அமைந்த செம்மங்குடி கிராமத்தில் பிறந்தார். இவரது தந்தை கந்தசாமி காடவராயர் ஆவார்.

இந்திய விடுதலைப் போராட்டம் 

4.1.1932-ம் ஆண்டு, இந்தியாவின் சுதந்திரப் போராட்டம் உச்சத்தில் இருந்த தருணம், ஆங்கிலேய அரசால், காந்தியடிகள் கைது செய்யப்பட்ட செய்தி நாடெங்கும் காட்டுத் தீயாக பரவிக்கொண்டிருந்தது. நாடு முழுக்கப் பரவிக்கிடந்த மகாத்மா காந்தியின் தொண்டர்கள் பலரும் ஒன்றுகூடி, ஆங்கிலேய அரசை எதிர்த்து ஆங்காங்கே கண்டனப் போராட்டம் நடத்தவும் சட்ட மறுப்பு இயக்கம் நடத்தவும் முடிவு செய்தார்கள். அதன்படி காவல்துறையின் கடுமையான முன்னெச்சரிக்கை நடவடிக்கையையும் மீறி 1932-ம் வருடம் ஜனவரி 10-ம் தேதி, நடந்த சட்ட மறுப்பு இயக்கத்தில் பங்கேற்றார், இதில் கைது செய்யப்பட்டு ஆங்கிலேய அரசால் 18 மாதங்கள் தண்டனை விதிக்கப்பட்டு திருச்சிராப்பள்ளி சிறையில் அடைக்கப்பட்டார்.

மேற்கோள்கள் 

தஞ்சாவூர் மாவட்ட நபர்கள்
தமிழ்நாட்டு இந்திய விடுதலைப் போராட்ட வீரர்கள்
இந்திய விடுதலைப் போராட்ட வீரர்கள்
புனர்பாபா ஆறு

புனர்பாபா ஆறு  (Punarbhaba River)  என்பது வங்காளதேசம் மற்றும் இந்தியாவின் மேற்கு வங்காளத்தில் பாயும் ஒரு ஆறு ஆகும்.  பூனோர்வாபா ஆறு என்ற பெயராலும் இது அறியப்படுகிறது. இதன் மொத்த நீளம் 160 கிலோமீட்டர்கள் (99 மைல்) ஆகும். அகலம் 3 முதல் 8 கிலோமீட்டர்கள் வரையிலும் (1 முதல் 5 மைல்) சராசரி ஆழம் 1.96 மீட்டர் (6.4 அடி ) ஆகவும் உள்ளது. வங்காளதேசத்தின் தாகூர்கான் மாவட்டத்தின் தாழ்நிலங்களில் இருந்து ஆறு உருவாகிறது. ஆற்றின் மேல் பகுதி அத்ராய் ஆற்றுக்கு மேற்கே சில கிலோமீட்டர் தொலைவில் உள்ளது. வங்காளதேசத்தின் தினச்பூர் நகரம் ஆற்றின் கிழக்குக் கரையில் அமைந்துள்ளது. இது மேற்கு வங்காளத்தின் தெற்கு  தினச்பூர் மாவட்டத்தின் கங்கராம்பூர் மற்றும் தபன் கிராமம் சமூக மேம்பாட்டு தொகுதிகள் வழியாக பாய்கிறது. தெற்கே பாய்ந்த பிறகு, இந்த நதி தேபா நதியுடன் இணைகிறது. இறுதியில் ஆறு  கங்கையில் கலக்கிறது .

மேற்கோள்கள் 

மேற்கு வங்க ஆறுகள்
வங்காள தேச ஆறுகள்
Coordinates on Wikidata
மேற்கு வங்காளப் புவியியல்
இந்திய ஆறுகள்
கோங்சான் கேளையாடு

கோங்சான் கேளையாடு (Gongshan muntjac) என்பது வடமேற்கு யுன்னான், தென்கிழக்கு திபெத்து, வடகிழக்கு இந்தியா (குறிப்பாக அருணாச்சலப் பிரதேசம்) மற்றும் வடக்கு மியான்மரில் உள்ள கோங்சான் மலைகளில் வாழும் ஒரு மான் சிற்றினம் ஆகும் ஆகும்.

தொடர்ந்து வேட்டையாடுவது இதன் உயிர்வாழ்வுக்கு ஒரு பெரிய அச்சுறுத்தலாகும். இதன் எண்ணிக்கையினைத் துல்லியமாகக் கணக்கிட முடியாது என்றாலும், இவை பெரும்பாலும் ஒளிப்படக் கருவி பதிவு ஆய்வுகள் மூலம் காணப்படுகின்றன. இதன் மூலம் கோங்சான் கேளையாடு ஆபத்தில் இருப்பதாகக் கூறப்படுகிறது. மியான்மரில் உள்ள காகாபோராசி தேசியப் பூங்கா மற்றும் போன்கன்ராசி வனவிலங்கு காப்பகம் ஆகிய இரண்டு முக்கிய பாதுகாக்கப்பட்ட பகுதிகளுக்குள் இவை காணப்படுகின்றன.

மரபணு ஆய்வுகள் இது முடிகொண்ட கேளையாட்டுடன் மிகவும் நெருக்கமாகத் தொடர்புடையது என்பதைக் காட்டுகின்றன. இந்த நிலைப்பாடு சர்ச்சைக்குரியதாக இருந்தாலும், வெவ்வேறு நிறங்கள் இருந்தபோதிலும் ஒரே சிற்றினமாகக் கருதப்படும் அளவுக்கு நெருக்கமாக இருக்கலாம். அருணாச்சலப் பிரதேசத்தில் முடிகொண்ட முன்டியாக்கசு கிரினிப்ரான்கள் கோங்சான் கேளையாடு எனக் கருத்துக்கள் உள்ளன.

மேற்கோள்கள் 

இந்தியப் பாலூட்டிகள்
சீனாவின் பாலூட்டிகள்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - தகவல் இல்லா இனங்கள்
கேளையாடு
நன்னியம்பலம்

நன்னியம்பலம் சிவகங்கைச் சீமையைச் சேர்ந்த இந்திய விடுதலை போராட்ட வீரர் ஆவார்.

இந்திய விடுதலைப் போராட்டம் 

வேலு நாச்சியார் திருப்பத்தூர் படைக்கு நன்னி அம்பலம் மற்றும் சேதுபதி அம்பலம் என்ற கள்ளர் தலைவர்களை தலைமை ஏற்கச் செய்தும், காளையார் கோவில் படைப்பிரிவிற்கு மருது சகோதரர்களைத் தலைமை ஏற்கச் செய்தார். நன்னியம்பலம் தலைமையில் மூவாயிரம் படை வீரர்கள் எட்டுப் பீரங்கிகளுடன் திருப்பத்தூர் கோட்டையைக் கைப்பற்றினர். வேலு நாச்சியாரை மீண்டும் ஆட்சியில் அமர இவர் முக்கிய பங்காற்றினார்.

"நன்னிப்படை காட்டினில் வந்து வழிமறித்து கடிந்து பொரலுற்றார் பொறும்போது நன்னி புகழுவான்" என்று திடமாய்ச் இவர் போரில் ஈடுபட்டதை, சிவகங்கை சரித்திர அம்மானையில் பக்கம் 215 ல் குறிப்பிடப்படுகிறது.

மேற்கோள்கள் 

சிவகங்கை மாவட்ட நபர்கள்
தமிழ்நாட்டு இந்திய விடுதலைப் போராட்ட வீரர்கள்
இந்திய விடுதலைப் போராட்ட வீரர்கள்